Drammen stasjon

Drammen stasjon ble åpnet i 1866 da Randsfjordbanen ble tatt i bruk. Stasjonen er en av de større i den utvidede Oslo-regionen, og har en del trafikk. Ved Drammen stasjon møtes Drammenbanen som går nordover til Oslo, Vestfoldbanen som går sydover, og Sørlandsbanen som går vestover og har tilkobling til Randsfjordbanen og videre til Bergensbanen. Strekningen til Hokksund langs Sørlandsbanen var opprinnelig del av Randsfjordbanen. Nybyen godsterminal er tilknyttet stasjonen via et sidespor.

Stasjonsbygningen (nå kalt Bygg A) ble først bygget i to etasjer, men ble utvidet med en tredje etasje i 1926. Videre ble det bygget en ny kontor og ekspedisjonsbygning, kalt bygg B, som sto ferdig i 1977. I 2011 gjennomgikk Drammen stasjon en omfattende ombygging og rehabilitering.

Stasjonen har sykkelhotell som er tilgjengelig hele døgnet med plass til 244 sykler.

Knutepunkt 
På grunn av tilkoblingene til alle de ulike jernbanestrekningene er stasjonen i dag et naturlig sted for overganger hvor reisende kan bytte mellom Intercity-togene på Vestfoldbanen og fjerntogene til Kristiansand/Stavanger og fjerntogene Bergen.

Linjer og ruter

Bildegalleri

Referanser

Litteratur

Eksterne lenker 
 

 

Jernbanestasjoner på Drammenbanen
Jernbanestasjoner på Randsfjordbanen
Jernbanestasjoner på Vestfoldbanen
Jernbanestasjoner i Viken
Bane NOR-stasjoner
1866 i Norge
Jernbanestasjoner åpnet i 1866
Bygninger tegnet av Georg Andreas Bull
Arne Henriksen
Jernbanebyggverk i Drammen